CELEX: 52016PC0302
Language: el
Date: 2016-05-27
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την υπογραφή, εξ ονόματος της Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας των Φιλιππίνων σχετικά με ορισμένες πτυχές των αεροπορικών μεταφορών

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.5.2016
            COM(2016) 302 final
            2016/0155(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την υπογραφή, εξ ονόματος της Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας των Φιλιππίνων σχετικά με ορισμένες πτυχές των αεροπορικών μεταφορών
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Στις 5 Ιουνίου 2003, μετά τις αποφάσεις του Δικαστηρίου της Ευρωπαϊκής Ένωσης στις αποκαλούμενες υποθέσεις «Ανοικτοί ουρανοί», το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων σε υφιστάμενες διμερείς συμφωνίες αερομεταφορών από μια συμφωνία σε επίπεδο Ένωσης («οριζόντια εντολή»). Στόχος των εν λόγω συμφωνιών είναι να παρασχεθεί σε όλους τους αερομεταφορείς της Ευρωπαϊκής Ένωσης ισότιμη πρόσβαση στα δρομολόγια μεταξύ της Ευρωπαϊκής Ένωσης και τρίτων χωρών, και να εναρμονιστούν με το δίκαιο της Ευρωπαϊκής Ένωσης οι διμερείς συμφωνίες αερομεταφορών μεταξύ των κρατών μελών και τρίτων χωρών.
               
            
            
               •Συνεκτικότητα με ισχύουσες διατάξεις στον τομέα πολιτικής:
            
            
               
                  Οι διατάξεις της προτεινόμενης συμφωνίας αντικαθιστούν ή συμπληρώνουν τις υφιστάμενες διατάξεις των δέκα διμερών συμφωνιών αεροπορικών μεταφορών μεταξύ κρατών μελών και Δημοκρατίας των Φιλιππίνων.
               
            
            
               •Συνεκτικότητα με άλλες πολιτικές της Ένωσης
            
            
               
                  Η συμφωνία εξυπηρετεί θεμελιώδη στόχο της εξωτερικής πολιτικής αερομεταφορών της Ένωσης, με την εναρμόνιση υφιστάμενων διμερών συμφωνιών αερομεταφορών με το δίκαιο της Ένωσης.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Άρθρο 100 παράγραφος 2 και άρθρο 218 παράγραφος 5 της ΣΛΕΕ
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η πρόταση βασίζεται εξ ολοκλήρου στην «οριζόντια εντολή» που έδωσε το Συμβούλιο, λαμβανομένων υπόψη των θεμάτων που καλύπτονται από το ενωσιακό δίκαιο και τις διμερείς συμφωνίες αεροπορικών μεταφορών.
               
            
            
               •Αναλογικότητα
            
            
               
                  Η συμφωνία τροποποιεί ή συμπληρώνει διατάξεις των διμερών συμφωνιών αεροπορικών μεταφορών, μόνο στο βαθμό που αυτό είναι αναγκαίο για τη διασφάλιση της συμμόρφωσης προς το ενωσιακό δίκαιο.
               
            
            
               •Επιλογή του νομικού μέσου
            
            
               
                  Η προτεινόμενη συμφωνία μεταξύ της Ένωσης και της Δημοκρατίας των Φιλιππίνων αποτελεί το πλέον αποτελεσματικό μέσο για την εναρμόνιση με το ενωσιακό δίκαιο όλων των υφιστάμενων διμερών συμφωνιών αεροπορικών μεταφορών μεταξύ κρατών μελών και της Δημοκρατίας των Φιλιππίνων.
               
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
         
         
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Σύμφωνα με το άρθρο 218 παράγραφος 4 της ΣΛΕΕ, η Επιτροπή διεξήγαγε τις διαπραγματεύσεις σε διαβούλευση με ειδική επιτροπή. Ο κλάδος έχει επίσης εκφράσει τη γνώμη του κατά τη διάρκεια των διαπραγματεύσεων. Οι παρατηρήσεις που υποβλήθηκαν στο πλαίσιο της παρούσας διαδικασίας ελήφθησαν υπόψη. Τα ενδιαφερόμενα κράτη μέλη έλεγξαν την ακρίβεια των παραπομπών στις διμερείς συμφωνίες αερομεταφορών. Ο κλάδος υπογράμμισε τη σημασία μιας σταθερής νομικής βάσης για τις οικείες εμπορικές δραστηριότητες.
               
            
            
               •Συλλογή και χρήση εμπειρογνωμοσύνης
            
            
               
                  Άνευ αντικειμένου.
               
            
            
               •Εκτίμηση των επιπτώσεων
            
            
               
                  Άνευ αντικειμένου.
               
            
            
               •Καταλληλότητα του κανονιστικού πλαισίου και απλούστευση
            
            
               
                  Η πρόταση προβλέπει την απλούστευση της νομοθεσίας. Οι σχετικές διατάξεις των διμερών συμφωνιών αεροπορικών μεταφορών μεταξύ των κρατών μελών και της Δημοκρατίας των Φιλιππίνων θα αντικατασταθούν ή θα συμπληρωθούν από διατάξεις σε μία και μοναδική συμφωνία.
               
            
            
               •Θεμελιώδη δικαιώματα
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 
            
            
               
                  Η πρόταση δεν έχει επιπτώσεις στον προϋπολογισμό της Ένωσης.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
            
               
                  Ενόσω εκκρεμεί η έναρξη ισχύος της, η Συμφωνία εφαρμόζεται προσωρινά από την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη έχουν γνωστοποιήσει μεταξύ τους  την ολοκλήρωση των διαδικασιών που είναι αναγκαίες για το σκοπό αυτό.
               
            
            
               Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               Αναλυτική επεξήγηση των επιμέρους διατάξεων της πρότασης
            
            
               
                  Οι διεθνείς αεροπορικές συνδέσεις μεταξύ κρατών μελών και τρίτων χωρών διέπονται κατά κανόνα από διμερείς συμφωνίες αεροπορικών μεταφορών μεταξύ κρατών μελών και τρίτων χωρών, από τα παραρτήματα των εν λόγω συμφωνιών και από άλλες συναφείς διμερείς ή πολυμερείς ρυθμίσεις.
               
            
         
         
            
               
                  Οι συνήθεις ρήτρες περί καθορισμού αερομεταφορέα που περιέχονται στις διμερείς συμφωνίες αερομεταφορών των κρατών μελών παραβιάζουν το ενωσιακό δίκαιο. Επιτρέπουν στην τρίτη χώρα να απορρίψει, να ανακαλέσει ή να αναστείλει τις άδειες εκμετάλλευσης ή τις άδειες τεχνικής φύσεως ενός αερομεταφορέα, ο οποίος έχει καθορισθεί από κράτος μέλος, αλλά δεν ανήκει κατά ουσιαστική κυριότητα και δεν είναι υπό τον πραγματικό έλεγχο του συγκεκριμένου κράτους μέλους ή υπηκόων του. Αυτό κρίθηκε ότι αποτελεί διάκριση εις βάρος ενωσιακών αερομεταφορέων που είναι εγκατεστημένοι στο έδαφος κράτους μέλους, αλλά ανήκουν σε υπηκόους άλλων κρατών μελών και ελέγχονται από αυτούς. Αντιβαίνει στο άρθρο 49 της Συνθήκης για τη λειτουργία της Ευρωπαϊκής Ένωσης, το οποίο εγγυάται στους υπηκόους των κρατών μελών που ασκούν το δικαίωμα ελεύθερης εγκατάστασης, ίδια μεταχείριση στο κράτος μέλος υποδοχής με εκείνη της οποίας απολαύουν οι υπήκοοι του συγκεκριμένου κράτους μέλους.
               
               
                  Υπάρχουν και άλλα θέματα, όπως η φορολόγηση των αεροπορικών καυσίμων, ή οι υποχρεωτικές εμπορικές συμφωνίες μεταξύ αεροπορικών εταιρειών όπου πρέπει να εξασφαλισθεί συμμόρφωση προς το ενωσιακό δίκαιο με τροποποίηση ή συμπλήρωση των υφιστάμενων διατάξεων των διμερών συμφωνιών αεροπορικών μεταφορών μεταξύ κρατών μελών και τρίτων χωρών.
               
               
                  Σύμφωνα με τους μηχανισμούς και τις οδηγίες του παραρτήματος της «οριζόντιας εντολής», η Επιτροπή έχει διαπραγματευθεί με τη Δημοκρατία των Φιλιππίνων  συμφωνία η οποία αντικαθιστά ορισμένες διατάξεις των υφιστάμενων διμερών συμφωνιών αεροπορικών μεταφορών μεταξύ κρατών μελών και της Δημοκρατίας ων Φιλιππίνων. Το άρθρο 2 της συμφωνίας αντικαθιστά τις συνήθεις ρήτρες περί καθορισμού του αερομεταφορέα από μια ρήτρα καθορισμού αερομεταφορέα της ΕΕ που επιτρέπει σε όλους τους αερομεταφορείς της ΕΈ να απολαύουν του δικαιώματος εγκατάστασης. Το άρθρο 5 επιλύει ενδεχόμενες συγκρούσεις με τους κανόνες ανταγωνισμού της Ένωσης.
               
               
                  Εφόσον οι διαπραγματεύσεις είχαν επιτυχή έκβαση, η συμφωνία πρέπει να υπογραφεί εξ ονόματος της Ευρωπαϊκής Ένωσης. Με το παρόν έγγραφο προτείνεται εν προκειμένω η σχετική απόφαση.
               
               
                  Ενόσω εκκρεμεί η έναρξη ισχύος της, η Συμφωνία εφαρμόζεται προσωρινά από την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη έχουν γνωστοποιήσει μεταξύ τους την ολοκλήρωση των διαδικασιών που είναι αναγκαίες για το σκοπό αυτό. 
               
            
            
               2016/0155 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με την υπογραφή, εξ ονόματος της Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας των Φιλιππίνων σχετικά με ορισμένες πτυχές των αεροπορικών μεταφορών
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με απόφασή του στις 5 Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μία συμφωνία σε επίπεδο Ένωσης.
            
            
               (2)Κατά συνέπεια, η Επιτροπή, εξ ονόματος της Ένωσης, διαπραγματεύτηκε συμφωνία με την κυβέρνηση της Δημοκρατίας των Φιλιππίνων σχετικά με ορισμένες πτυχές των αερομεταφορών (εφεξής «η Συμφωνία»). Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας στις 10 Φεβρουαρίου 2016.
            
            
               (3)Στόχος της Συμφωνίας είναι να καταστούν οι διμερείς συμφωνίες αερομεταφορών μεταξύ δέκα κρατών μελών και της Δημοκρατίας των Φιλιππίνων σύμφωνες με το δίκαιο της Ένωσης.
            
            
               (4)Επομένως, η Συμφωνία θα πρέπει να υπογραφεί εξ ονόματος της Ένωσης, με την επιφύλαξη μεταγενέστερης σύναψής της.
            
            
               (5)Προκειμένου να επιτευχθούν τα οφέλη από τη Συμφωνία το συντομότερο δυνατόν, θα πρέπει αυτή να εφαρμοστεί σε προσωρινή βάση.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
         
         
            
               Η υπογραφή της συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας των Φιλιππίνων σχετικά με ορισμένες πτυχές των αεροπορικών μεταφορών (εφεξής «η Συμφωνία») εγκρίνεται εξ ονόματος της Ένωσης, με την επιφύλαξη της σύναψης της εν λόγω Συμφωνίας.
            
            
               Το κείμενο της Συμφωνίας επισυνάπτεται στην παρούσα απόφαση.
            
            
               Άρθρο 2 
            
            
               Η Γενική Γραμματεία του Συμβουλίου καταρτίζει την πράξη εξουσιοδότησης του(των) προσώπου(-ων) που θα ορίσει ο διαπραγματευτής της Συμφωνίας για την υπογραφή της, με την επιφύλαξη της σύναψης της Συμφωνίας.
            
            
               Άρθρο 3
            
            
               Ενόσω εκκρεμεί η έναρξη ισχύος της, η Συμφωνία εφαρμόζεται προσωρινά από την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη έχουν γνωστοποιήσει μεταξύ τους  την ολοκλήρωση των διαδικασιών που είναι αναγκαίες για το σκοπό αυτό. 
            
            
               Άρθρο 4
            
            
               Ο Πρόεδρος του Συμβουλίου ορίζει το πρόσωπο που είναι αρμόδιο να προβεί, εξ ονόματος της Ευρωπαϊκής Ένωσης, στην κοινοποίηση που προβλέπεται στο άρθρο 8 παράγραφος 2 της Συμφωνίας.
            
            
               Άρθρο 5
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.5.2016
            COM(2016) 302 final
            ΠΑΡΑΡΤΗΜΑ
            στην 
            Πρόταση για απόφαση του Συμβουλίου
            σχετικά με την υπογραφή, εξ ονόματος της Ένωσης, και την προσωρινή εφαρμογή της Συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας των Φιλιππίνων σχετικά με ορισμένες πτυχές των αεροπορικών μεταφορών
            
               
         
         
            
               ΠΑΡΑΡΤΗΜΑ
            
            
               στην 
            
            
               Πρόταση για απόφαση του Συμβουλίου
            
            
               σχετικά με την υπογραφή, εξ ονόματος της Ένωσης, και την προσωρινή εφαρμογή της Συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας των Φιλιππίνων σχετικά με ορισμένες πτυχές των αεροπορικών μεταφορών
            
            
               Η ΕΥΡΩΠΑΪΚΗ ΕΝΩΣΗ
            
            
            
               αφενός, και 
            
            
            
               Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΠΙΝΩΝ
            
            
            
               (εφεξής «οι Φιλιππίνες»)
            
            
            
               αφετέρου,
            
            
            
               (εφεξής «τα συμβαλλόμενα μέρη»)
            
            
            
               ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες αεροπορικών μεταφορών μεταξύ αρκετών κρατών μελών της Ευρωπαϊκής Ένωσης και των Φιλιππίνων, οι οποίες περιέχουν διατάξεις αντίθετες προς το δίκαιο της Ευρωπαϊκής Ένωσης,
            
            
            
               ΕΠΙΣΗΜΑΙΝΟΝΤΑΣ ότι η Ευρωπαϊκή Ένωση έχει αποκλειστική αρμοδιότητα επί διαφόρων πτυχών, οι οποίες ενδέχεται να περιλαμβάνονται σε διμερείς συμφωνίες αεροπορικών μεταφορών μεταξύ κρατών μελών της Ευρωπαϊκής Ένωσης και τρίτων χωρών,
            
         
         
            
            
               ΕΠΙΣΗΜΑΙΝΟΝΤΑΣ ότι, βάσει του δικαίου της Ευρωπαϊκής Ένωσης, οι αερομεταφορείς των κρατών μελών της Ευρωπαϊκής Ένωσης που είναι εγκατεστημένοι σε κράτος μέλος της Ευρωπαϊκής Ένωσης έχουν δικαίωμα ισότιμης πρόσβασης στα αεροπορικά δρομολόγια μεταξύ των κρατών μελών της Ευρωπαϊκής Ένωσης και τρίτων χωρών,
            
            
            
               ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Ένωσης και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το δίκαιο της Ευρωπαϊκής Ένωσης,
            
            
            
               ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών μεταξύ των κρατών μελών της Ευρωπαϊκής Ένωσης και των Φιλιππίνων, οι οποίες είναι αντίθετες προς το δίκαιο της Ευρωπαϊκής Ένωσης, πρέπει να καταστούν σύννομες, ώστε να δημιουργηθεί μια σταθερή νομική βάση για τις αεροπορικές μεταφορές μεταξύ της Ευρωπαϊκής Ένωσης και των Φιλιππίνων και να διαφυλαχθεί η συνέχεια των εν λόγω αεροπορικών μεταφορών,
            
            
            
               ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Ένωσης, οι αερομεταφορείς δεν μπορούν καταρχήν να συνάπτουν συμφωνίες που ενδέχεται να θίξουν τις συναλλαγές μεταξύ κρατών μελών και έχουν ως αντικείμενο ή αποτέλεσμα την παρακώλυση, τον περιορισμό ή τη στρέβλωση του ανταγωνισμού.
            
            
            
               ΕΠΙΣΗΜΑΙΝΟΝΤΑΣ ότι διατάξεις των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ευρωπαϊκής Ένωσης και των Φιλιππίνων, οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που παρακωλύουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένα δρομολόγια, ή ii) ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) εκχωρούν σε αερομεταφορείς ή άλλους ιδιωτικούς οικονομικούς φορείς την αρμοδιότητα λήψης μέτρων που παρακωλύουν, νοθεύουν ή περιορίζουν τον ανταγωνισμό μεταξύ αερομεταφορέων στα σχετικά δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,
            
            
            
               ΣΗΜΕΙΩΝΟΝΤΑΣ ότι σκοπός της Ευρωπαϊκής Ένωσης, στο πλαίσιο της συγκεκριμένης Συμφωνίας, δεν είναι να αυξηθεί ο συνολικός όγκος της αεροπορικής κίνησης μεταξύ της Ευρωπαϊκής Ένωσης και των Φιλιππίνων, να μεταβληθεί το ισοζύγιο μεταξύ των αερομεταφορέων της Ευρωπαϊκής Ένωσης και των αερομεταφορέων των Φιλιππίνων, ούτε να γίνει διαπραγμάτευση για τροποποιήσεις των διατάξεων υφιστάμενων διμερών συμφωνιών αεροπορικών μεταφορών για τα δικαιώματα μεταφοράς.
            
            
            
               ΣΥΜΦΩΝΗΣΑΝ ΣΤΑ ΑΚΟΛΟΥΘΑ: 
            
            
            
               ΑΡΘΡΟ 1
            
            
               Γενικές διατάξεις
            
            
            
               1.
                     Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Ένωσης και ως «συνθήκες της ΕΕ» η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης. 
            
            
         
         
            
               2.
                     Οι αναφορές σε υπηκόους κράτους μέλους που είναι συμβαλλόμενο μέρος της εκάστοτε συμφωνίας, σε κάθε μία από τις συμφωνίες που παρατίθενται στο παράρτημα 1,  νοούνται ως αναφορές σε υπηκόους των κρατών μελών της Ευρωπαϊκής Ένωσης.
            
            
            
               3.
                      Οι αναφορές σε αερομεταφορείς ή αεροπορικές εταιρείες κράτους μέλους συμβαλλόμενου μέρους της εκάστοτε συμφωνίας, σε κάθε μία από τις συμφωνίες που παρατίθενται στο παράρτημα 1, νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
            
            
            
               ΑΡΘΡΟ 2
            
            
               Καθορισμός αερομεταφορέα από κράτος μέλος 
            
            
            
               1.
                     Οι διατάξεις των παραγράφων 2 και 3 του παρόντος άρθρου αντικαθιστούν τις σχετικές διατάξεις των άρθρων που παρατίθενται αντιστοίχως στα σημεία α) και β) του παραρτήματος 2, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγούν οι Φιλιππίνες, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως. 
            
            
            
               2.
                     Όταν γνωστοποιείται από κράτος μέλος ο καθορισμός του  αερομεταφορέα, οι Φιλιππίνες χορηγούν τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:
            
            
            
               i.
                     ο αερομεταφορέας είναι εγκατεστημένος, με βάση τις συνθήκες της ΕΕ, στο έδαφος του κράτους μέλους που τον έχει ορίσει και είναι κάτοχος έγκυρης άδειας εκμετάλλευσης σύμφωνα με το δίκαιο της Ευρωπαϊκής Ένωσης και
            
            
            
               ii.
                     το κράτος μέλος που είναι υπεύθυνο για την έκδοση του πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα ενώ στην πράξη ορισμού προσδιορίζεται με σαφήνεια η αρμόδια αεροναυτική αρχή και
            
            
            
               iii.
                     ο αερομεταφορέας τελεί υπό την κυριότητα, είτε άμεσα είτε μέσω πλειοψηφικής συμμετοχής, και υπό τον ουσιαστικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα 3 ή/και υπηκόων των συγκεκριμένων άλλων κρατών.
            
            
            
               3.
                     Οι Φιλιππίνες δύναται να απορρίψουν, να ανακαλέσουν, να αναστείλουν ή να περιορίσουν τις άδειες εκμετάλλευσης ή τις άδειες τεχνικής φύσεως ενός αερομεταφορέα ορισμένου από κράτος μέλος, εφόσον:
            
            
            
               i.
                     ο αερομεταφορέας δεν είναι εγκατεστημένος, με βάση τις συνθήκες της ΕΕ, στο έδαφος του κράτους μέλους που τον έχει ορίσει ή δεν είναι κάτοχος έγκυρης άδειας εκμετάλλευσης σύμφωνα με το δίκαιο της Ευρωπαϊκής Ένωσης ή
            
         
         
            
            
               ii.
                     ο ουσιαστικός ρυθμιστικός έλεγχος του αερομεταφορέα δεν ασκείται ή δεν διατηρείται από το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα, ή στην πράξη ορισμού του αερομεταφορέα δεν προσδιορίζεται με σαφήνεια η αρμόδια αεροναυτική αρχή· ή
            
            
            
               iii.
                     ο αερομεταφορέας δεν τελεί υπό την κυριότητα, είτε άμεσα είτε μέσω πλειοψηφικής συμμετοχής, ή υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα 3 ή/και υπηκόων των ανωτέρω κρατών μελών· ή
            
            
            
               iv.
                     ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ των Φιλιππίνων και άλλου κράτους μέλους και οι Φιλιππίνες μπορούν να αποδείξουν ότι ασκώντας τα δικαιώματα αεροπορικής μεταφοράς που απορρέουν από τη συμφωνία αυτή σε δρομολόγιο που περιλαμβάνει σημείο στην επικράτεια αυτού του άλλου κράτους μέλους, καταστρατηγεί τους περιορισμούς ως προς τα δικαιώματα μεταφοράς που επιβάλλει η άλλη αυτή συμφωνία·
            
            
            
               Κατά την άσκηση των δικαιωμάτων που της παρέχει η παρούσα παράγραφος, οι Φιλιππίνες δεν εισάγουν διακρίσεις μεταξύ αερομεταφορέων των κρατών μελών για λόγους εθνικότητας.
            
            
            
               ΑΡΘΡΟ 3
            
            
               Ασφάλεια
            
            
            
               1.
                     Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 στοιχείο γ). 
            
            
            
               2.
                     Σε περίπτωση που ένα κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διατηρεί άλλο κράτος μέλος, τα δικαιώματα των Φιλιππίνων που απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και των Φιλιππίνων ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφάλειας πτήσεων από το άλλο αυτό κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
            
            
            
               ΑΡΘΡΟ 4
            
            
               Φορολόγηση αεροπορικών καυσίμων
            
            
            
               1.
                     Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 στοιχείο δ). 
            
         
         
            
            
               2.
                     Παρά τις τυχόν αντίθετες διατάξεις, καμία διάταξη σε οιαδήποτε συμφωνία που περιλαμβάνεται στο παράρτημα 2 στοιχείο δ) δεν εμποδίζει τα κράτη μέλη να επιβάλλουν, άνευ διακρίσεων, φόρους, εισφορές, δασμούς, τέλη ή επιβαρύνσεις στα καύσιμα που διατίθενται στην επικράτειά τους για τα αεροσκάφη καθορισμένου αερομεταφορέα των Φιλιππίνων, ο οποίος εκτελεί δρομολόγια μεταξύ σημείου της επικράτειας του συγκεκριμένου κράτους μέλους και άλλου σημείου της επικράτειας του ίδιου κράτους μέλους ή σημείου της επικράτειας άλλου κράτους μέλους.
            
            
            
               ΑΡΘΡΟ 5
            
            
               Συμβατότητα με τους κανόνες ανταγωνισμού
            
            
            
               1.
                     Παρά την ύπαρξη αντίθετης διάταξης, οι συμφωνίες που παρατίθενται στο παράρτημα 1 κατά κανένα τρόπο: (i) δεν απαιτούν ούτε ευνοούν την υιοθέτηση συμφωνιών μεταξύ επιχειρήσεων, τη λήψη αποφάσεων από ενώσεις επιχειρήσεων ή τις εναρμονισμένες πρακτικές οι οποίες παρακωλύουν, νοθεύουν ή περιορίζουν τον ανταγωνισμό· ή ii) δεν ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) δεν εκχωρούν σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, νοθεύουν ή περιορίζουν τον ανταγωνισμό.
            
            
            
               2.
                     Δεν εφαρμόζονται οι διατάξεις των συμφωνιών του παραρτήματος 1 οι οποίες δεν συμβιβάζονται με την παράγραφο 1 του παρόντος άρθρου.
            
            
            
               ΑΡΘΡΟ 6
            
            
               Παραρτήματα της συμφωνίας
            
            
            
               Τα παραρτήματα της παρούσας συμφωνίας αποτελούν αναπόσπαστο μέρος αυτής.
            
            
            
               ΑΡΘΡΟ 7
            
            
               Αναθεώρηση ή τροποποίηση 
            
            
            
               Τα συμβαλλόμενα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.
            
            
         
         
            
               ΑΡΘΡΟ 8
            
            
               Έναρξη ισχύος και προσωρινή εφαρμογή 
            
            
            
               1.
                     Η παρούσα συμφωνία αρχίζει να ισχύει την ημερομηνία κατά την οποία τα συμβαλλόμενα μέρη κοινοποιούν αμοιβαία εγγράφως την ολοκλήρωση των αντίστοιχων εσωτερικών τους διαδικασιών οι οποίες απαιτούνται για την έναρξη ισχύος της συμφωνίας.
            
            
            
               2. 
                     Κατά παρέκκλιση της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη κοινοποιούν αμοιβαία την ολοκλήρωση των αναγκαίων για τον σκοπό αυτό διαδικασιών.
            
            
            
               3. 
                     Η παρούσα συμφωνία εφαρμόζεται σε όλες τις συμφωνίες και ρυθμίσεις που αναφέρονται στο παράρτημα 1, συμπεριλαμβανομένων εκείνων που, κατά την ημερομηνία υπογραφής της παρούσας συμφωνίας, δεν έχουν ακόμη αρχίσει να ισχύουν
            
            
            
               ΑΡΘΡΟ 9
            
            
               Λήξη της συμφωνίας
            
            
            
               1.
                     Η λήξη συμφωνίας αναφερόμενης στο παράρτημα 1 συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας που αφορούν την αναφερόμενη στο παράρτημα 1 συμφωνία. 
            
            
            
               2.
                     Η λήξη όλων των συμφωνιών που παρατίθενται στο παράρτημα 1 συνεπάγεται ταυτόχρονη λήξη της ισχύος της παρούσας συμφωνίας. 
            
            
            
               ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι, υπέγραψαν την παρούσα συμφωνία.
            
            
            
               Έγινε στις [….], σε δύο αντίτυπα, την […] ημέρα του […, …], στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, όλα δε τα κείμενα είναι εξίσου αυθεντικά.
            
            
         
         
            
            
               ΓΙΑ ΤΗΝ ΕΥΡΩΠΑΪΚΗ ΕΝΩΣΗ:
                     ΓΙΑ ΤΗ ΔΗΜΟΚΡΑΤΙΑ ΤΩΝ ΦΙΛΙΠΠΙΝΩΝ:
                     
            
            
            
               Παράρτημα 1
            
            
            
               Κατάλογος των συμφωνιών που αναφέρονται στο άρθρο 1 της παρούσας συμφωνίας
            
            
            
               Συμφωνίες αεροπορικών μεταφορών και άλλες ρυθμίσεις μεταξύ των Φιλιππίνων και κρατών μελών της Ευρωπαϊκής Ένωσης, όπως τροποποιήθηκαν, οι οποίες, κατά την ημερομηνία υπογραφής της παρούσας συμφωνίας έχουν συναφθεί, υπογραφεί ή μονογραφηθεί:
            
            
            
               -
                     Συμφωνία αεροπορικών μεταφορών μεταξύ της Ομοσπονδιακής Κυβέρνησης της Αυστρίας και της κυβέρνησης της Δημοκρατίας των Φιλιππίνων που υπογράφηκε στη Μανίλα στις 12 Αυγούστου 1992, αναφερόμενη εφεξής ως «Συμφωνία Φιλιππίνων – Αυστρίας» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της  Κυβέρνησης του Βασιλείου του Βελγίου και της κυβέρνησης της Δημοκρατίας των Φιλιππίνων που υπογράφηκε στη Μανίλα στις 30 Ιανουαρίου 1970, αναφερόμενη εφεξής ως «Συμφωνία Φιλιππίνων – Βελγίου» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της κυβέρνησης της Ομόσπονδης Δημοκρατίας της Τσεχοσλοβακίας και της κυβέρνησης της Δημοκρατίας των Φιλιππίνων που υπογράφηκε στην Πράγα στις 23 Απριλίου 1992, αναφερόμενη εφεξής ως «Συμφωνία Φιλιππίνων – Τσεχικής Δημοκρατίας» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της κυβέρνησης του Βασιλείου της Δανίας και της Δημοκρατίας των Φιλιππίνων που υπογράφηκε στο Όσλο στις 8 Μαΐου 1969, αναφερόμενη εφεξής ως «Συμφωνία Φιλιππίνων – Δανίας» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της Δημοκρατίας των Φιλιππίνων και του Βασιλείου της Σουηδίας που υπογράφηκε στο Όσλο στις 8 Μαΐου 1969, αναφερόμενη εφεξής ως «Συμφωνία Φιλιππίνων – Σουηδίας» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της Ομοσπονδιακής Δημοκρατίας της Γερμανίας και της Δημοκρατίας των Φιλιππίνων που υπογράφηκε στη Μανίλα στις  6 Αυγούστου 1971, αναφερόμενη εφεξής ως «Συμφωνία Φιλιππίνων – Γερμανίας» στο παράρτημα 2·
            
         
         
            
            
               -
                     Συμφωνία αεροπορικών μεταφορών μεταξύ της κυβέρνησης της Ελληνικής Δημοκρατίας και της κυβέρνησης της Δημοκρατίας των Φιλιππίνων που υπογράφηκε στην Αθήνα στις 8 Οκτωβρίου 1949, αναφερόμενη εφεξής ως «Συμφωνία Φιλιππίνων – Ελλάδας» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της κυβέρνησης της Δημοκρατίας της Ουγγαρίας και της κυβέρνησης της Δημοκρατίας των Φιλιππίνων που υπογράφηκε στη Βουδαπέστη στις 21 Μαΐου 1992, αναφερόμενη εφεξής ως «Συμφωνία Φιλιππίνων – Ουγγαρίας» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Δημοκρατίας των Φιλιππίνων που υπογράφηκε στο Λουξεμβούργο στις 21 Νοεμβρίου 2001, αναφερόμενη εφεξής ως «Συμφωνία Φιλιππίνων – Λουξεμβούργου» στο παράρτημα 2·
            
            
            
               -
                     Συμφωνία αεροπορικών μεταφορών μεταξύ της κυβέρνησης της Δημοκρατίας της Πολωνίας και της κυβέρνησης της Δημοκρατίας των Φιλιππίνων που υπογράφηκε στη Μανίλα την 1η Ιουλίου 1993, αναφερόμενη εφεξής ως «Συμφωνία Φιλιππίνων – Πολωνίας» στο παράρτημα 2·
            
            
            
               Παράρτημα 2
            
            
            
               Κατάλογος των άρθρων των συμφωνιών που παρατίθενται στο παράρτημα 1 και αναφέρονται στα άρθρα 2 έως 4 της παρούσας συμφωνίας
            
            
            
               α) Καθορισμός:
            
            
            
               -
                     Άρθρο 3 της συμφωνίας Φιλιππίνων – Αυστρίας·
            
            
               -
                     Άρθρο 3 της συμφωνίας Φιλιππίνων – Βελγίου·
            
            
               -
                     Άρθρο ΙΙΙ της συμφωνίας Φιλιππίνων – Τσέχικης δημοκρατίας·
            
            
               -
                     Άρθρο 3 της συμφωνίας Φιλιππίνων – Δανίας·
            
            
               -
                     Άρθρο 3 της συμφωνίας Φιλιππίνων – Σουηδίας·
            
         
         
            
               -
                     Άρθρο 3 παράγραφος 1 της συμφωνίας Φιλιππίνων – Γερμανίας·
            
            
               -
                     Άρθρα 2 και 3 της συμφωνίας  Φιλιππίνων – Ελλάδος·
            
            
               -
                     Άρθρο ΙΙΙ της συμφωνίας Φιλιππίνων – Ουγγαρίας·
            
            
               -
                     Άρθρο ΙΙΙ της συμφωνίας Φιλιππίνων – Λουξεμβούργο·
            
            
               -
                     Άρθρο ΙΙΙ της συμφωνίας Φιλιππίνων – Πολωνίας·
            
            
            
               β) Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:
            
            
            
               -
                     Άρθρο 3 της συμφωνίας Φιλιππίνων – Αυστρίας·
            
            
               -
                     Άρθρο 3 της συμφωνίας Φιλιππίνων – Βελγίου·
            
            
               -
                     Άρθρο ΙΙΙ της συμφωνίας Φιλιππίνων – Τσέχικης Δημοκρατίας·
            
            
               -
                     Άρθρο 3 της συμφωνίας Φιλιππίνων – Δανίας·
            
            
               -
                     Άρθρο 3 της συμφωνίας Φιλιππίνων – Σουηδίας·
            
            
               -
                     Άρθρο 3 παράγραφοι 4, 5 και 6 πρόταση 1 της συμφωνίας,   Φιλιππίνων – Γερμανίας·
            
            
               -
                     Άρθρο 6 της συμφωνίας Φιλιππίνων – Ελλάδος·
            
            
               -
                     Άρθρο IV της συμφωνίας Φιλιππίνων – Ουγγαρίας·
            
            
               -
                     Άρθρο III της συμφωνίας Φιλιππίνων – Λουξεμβούργο·
            
            
               -
                     Άρθρο III της συμφωνίας Φιλιππίνων – Πολωνίας·
            
            
            
               γ) Ασφάλεια πτήσεων:
            
         
         
            
            
               -
                     Άρθρο 6 της συμφωνίας Φιλιππίνων – Αυστρίας·
            
            
               -
                     Άρθρο 11 της συμφωνίας Φιλιππίνων – Βελγίου·
            
            
               -
                     Άρθρο X της συμφωνίας Φιλιππίνων – Τσέχικης Δημοκρατίας·
            
            
               -
                     Άρθρο 11 της συμφωνίας Φιλιππίνων – Δανίας·
            
            
               -
                     Άρθρο 11 της συμφωνίας Φιλιππίνων – Σουηδίας·
            
            
               -
                     Άρθρο 10 της συμφωνίας Φιλιππίνων – Γερμανίας·
            
            
               -
                     Άρθρο 4 της συμφωνίας Φιλιππίνων – Ελλάδος·
            
            
               -
                     Άρθρο XIII της συμφωνίας Φιλιππίνων – Ουγγαρίας·
            
            
               -
                     Άρθρο XI της συμφωνίας Φιλιππίνων – Λουξεμβούργο·
            
            
               -
                     Άρθρο XII της συμφωνίας Φιλιππίνων – Πολωνίας·
            
            
            
               δ) Φορολόγηση αεροπορικών καυσίμων:
            
            
            
               -
                     Άρθρο 7 της συμφωνίας Φιλιππίνων – Αυστρίας·
            
            
               -
                     Άρθρο 4 της συμφωνίας Φιλιππίνων – Βελγίου·
            
            
               -
                     Άρθρο IV της συμφωνίας Φιλιππίνων – Τσέχικης Δημοκρατίας·
            
            
               -
                     Άρθρο 4 της συμφωνίας Φιλιππίνων – Δανίας·
            
            
               -
                     Άρθρο 4 της συμφωνίας Φιλιππίνων – Σουηδίας·
            
            
               -
                     Άρθρο 4 της συμφωνίας Φιλιππίνων – Γερμανίας·
            
         
         
            
               -
                     Άρθρο 3 της συμφωνίας Φιλιππίνων – Ελλάδος·
            
            
               -
                     Άρθρο V της συμφωνίας Φιλιππίνων – Ουγγαρίας·
            
            
               -
                     Άρθρο IV της συμφωνίας Φιλιππίνων – Λουξεμβούργο·
            
            
               -
                     Άρθρο IV της συμφωνίας Φιλιππίνων – Πολωνίας·
            
            
            
               Παράρτημα 3
            
            
            
               Κατάλογος άλλων κρατών αναφερόμενων στο άρθρο 2 της παρούσας συμφωνίας
            
            
            
               α)
                     Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·
            
            
            
               β)
                     Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο).
            
            
            
               γ)
                     Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο).
            
            
            
               δ)
                     Ελβετική Συνομοσπονδία (βάσει της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας).